Virallinen lehti nro C 013 , 18/01/1999 s. 0074



KIRJALLINEN KYSYMYS E-1870/98 esittäjä(t): José Barros Moura (PSE) komissiolle (16. kesäkuuta 1998) Aihe: Ydinjätevarasto Douro-joen rannalla Portugalin ja Espanjan välisen rajan tuntumassa Espanjan viranomaisten mahdollisesti toteuttama rakennushanke Aldeadávilassa Douro-joen rannalla Portugalin rajan tuntumassa huolestuttaa jälleen alueen asukkaita ja kansalaisia yleensä. Asian ratkaisemisella on merkitystä niin Espanjan ja Portugalin välisten suhteiden kuin yhteisön kannalta. Kyseinen varasto merkitsisi ilmeisiä ja hallitsemattomia riskejä ympäristölle ja rajaseudun väestön terveydelle ja elämälle. Se vaarantaisi Douro-joen, sen veden laadun sekä seudun tärkeimmät ja tunnusomaisimmat tuotteet, jotka ovat syntyneet monien sukupolvien aikana tapahtuneesta ihmisen ja luonnon välisestä vuorovaikutuksesta, erityisesti Portugalin puolella. Nämä erittäin vaaralliset hankkeet ovat ristiriidassa perustamissopimusten ja sekundäärioikeuden erityisesti ympäristöä koskevien määräysten kanssa. 1. Onko komissiolla varmaa tietoa siitä, aikooko Espanja toteuttaa kyseiset suunnitelmat, jotka hyllytettiin virallisesti 80 -luvun lopulla osittain yhteisön toimielinten myötävaikutuksesta? 2. Mitä toimenpiteitä komissio perustamissopimusten vartijana aikoo toteuttaa yhteisön oikeuden määräysten noudattamiseksi? 3. Eikö komission mielestä sen puuttuminen asiaan yhteisön oikeuden määräysten noudattamiseksi rauhoittaisi kansalaisia ja lisäisi EU:n arvostusta? Komission jäsenen Ritt Bjerregaardinkomission puolesta antama yhteinen vastaus kirjallisiin kysymyksiinE-1734/98 ja E-1870/98 (29. heinäkuuta 1998) Komission tietoon ei ole tullut, että Espanja suunnittelisi radioaktiivisten jätteiden uuden säilytyspaikan rakentamista johonkin tiettyyn paikkaan. Arvoisan parlamentin jäsenen mainitseman kaltaisen laitoksen rakentamiseen voidaan ryhtyä ainoastaan sitten, kun kaikki tarvittavat kansalliset vaatimukset on täytetty. Näihin on sisällyttävä ympäristöarviointi, siten kuin siitä on säädetty tiettyjen julkisten ja yksityisten hankkeiden ympäristövaikutusten arvioinnista 27. kesäkuuta 1985 annetussa neuvoston direktiivissä 85/337/EY(1). Tähän sisältyy vaatimus siitä, että väestölle, jota asia koskee, on annettava tilaisuus esittää mielipiteensä ennen projektin käynnistämistä. Lisäksi muille jäsenvaltioille, joissa projektilla on todennäköisesti ympäristövaikutuksia, on annettava oikeus osallistua arviointiin. Lisäksi Euroopan atomienergiayhteisön perustamissopimuksen 37 artiklan mukaisesti komissiolle on aikanaan toimitettava yleiset tiedot jätteiden hävittämislaitosta koskevista suunnitelmista, ja ennen kuin kansalliset viranomaiset antavat luvan toiminnalle, komission on annettava lausuntonsa siitä, aiheuttaako suunnitelman toteuttaminen veden, maaperän tai ilman radioaktiivista saastumista toisen jäsenvaltion alueella. Laitoksen toiminnan on täytettävä myös ne perusturvanormit, joista on säädetty perusnormien vahvistamisesta työntekijöiden ja väestön terveyden suojelemiseksi ionisoivasta säteilystä aiheutuvilta vaaroilta 13. toukokuuta 1996 annetussa neuvoston direktiivissä 96/29/Euratom(2). (1) EYVL L 175, 5.7.1985. (2) EYVL L 159, 29.6.1996.